Harri Moora

Harri Moora, tidligere Harry Mora, (født 2. mars 1900 i Ehavere by, Kuremaa kommune, død 2. mai 1968 i Tallinn) var en estisk arkeolog. Han mottok Frihetskorset.

I 1925 ble han uteksaminert fra Universitetet i Tartu. Mellom 1930–1942 var Moora museumsdirektør. I 1931 studerte han ved Det baltiske instituttet i Stockholm og utviklet et akademisk samarbeid med den finske arkeologen Ella Kivikoski, som var en av hans skandinaviske arkeologiske hovedkontakter.

Moora arbeidet ved Universitetet i Tartu under andre verdenskrig, men ble arrestert i 1944. Han gjenopptok stilingen sin ved universitetet etter krigen. Han arbeidet som leder ved instituttet for historie og arkeologi til sin død.

Fra 1936 til 1950 var han leder for Estlands vitenskapsakademi og medlem av International Union of the History of Science.

Moora var gift med Aliise Moora, en etnolog, og de fikk seks barn, to av dem ble kjente akademikere. Tanel Moora ble arkeolog og Ann Marksoo geograf. Harri Mooras barnebarn er politikeren Jürgen Ligi og arkeologen Priit Ligi.

Etter Mooras død, forfattet to andre estiske arkeologer, Lembit Jaanits og Jüri Selirand en bok til hans minne, Studia archaeologica in memoriam Harri Moora, utgitt i 1970.

Referanser 

Estiske arkeologer
Personer fra Jõgevamaa